**ZÁPISNICA**

**Zo zasadnutia Obecného zastupiteľstva obce Oľdza, konaného dňa**

**06. novembra 2018 o 18,00 hod. v kancelárii OcÚ Oľdza.**

Prítomní : Ing. Mészáros Tibor

 Klúcsik Csaba

 Kurák František

 Ing. Mózes Ferenc

 Nagy Ľudovít

 Vargaová Erika

 Ing. Sybila Szabóová – hl. kontrolórka obce

Hostia : Johancsiková Alžbeta

 Mészárosová Edita

 Vidraová Eva

 **PROGRAM :**

1. Zahájenie
2. Vyhodnotenie dňa dôchodcov r. 2018
3. Rozpočtové opatrenie-úprava rozpočtu obce r. 2018 ,rozpočet na rok 2019
4. Vystúpenie hlavnej kontrolórky obce
5. Záver

ROKOVANIE :

 Išlo vlastne o posledné rokovanie obecnej samosprávy v danom zložení pred komunálnymi voľbami, ktoré sa konajú 10.11.2018.

 Rokovanie obecnej samosprávy otvoril a viedol starosta obce, po privítaní prítomných predniesol program rokovania, ktorý bol jednohlasne schválený. Pretože na rokovaní boli prítomní všetci poslanci OZ - rokovanie bolo uznášania schopné.

 **Uznesenie č.113/2018**

 **Obecné zastupiteľstvo Oľdza**

 Schvaľuje program dnešného rokovania OZ tak ako bol

 navrhnutý starostom obce.

Za overovateľov zápisnice boli stanovení títo poslanci

 1. Ing. Mózes Ferenc 2. Kurák František

**2. Vyhodnotenie dňa dôchodcov**

Stretnutie s dôchodcami sa konalo 19. októbrabra 2018 , kde bolo prítomných cca 60 % dôchodcov.

Náklady na akciu činili celkom 3584,88 Eur, ktoré boli hradené z rozpočtu obce (v rozpočte na rok 2018 bolo na tento účel vyčlenených celkom 3500.- Eur).

 **Uznesenie č. 114/2018**

 **Obecné zastupiteľstvo Oľdza**

Berie na vedomie vyhodnotenie dňa dôchodcov r. 2018 prednesené

 starostom obce.

**3. Rozpočtové opatrenie-úprava rozpočtu obce r. 2018** **a rozpočet na rok 2019**

Starosta obce navrhol vzhľadom na blížiace sa voľby do orgánov samosprávy obcí na ktorých bude zvolené nove obecné zastupiteľstvo a tiež starosta obce, aby odchádzajúce zastupiteľstvo sa nezaoberalo návrhom rozpočtu obce na rok 2019, aby táto úloha logicky bola ponechaná plne na novozvoleného starostu obce a novozvolené obecné zastupiteľstvo. Skratka ,aby obec začala hospodársky rok 2018 rozpočtovým provizóriom.

V ďaľšom starosta navrhol vykonať I. rozpočtové opatrenie v roku 2018 teda úpravu rozpočtu roka 2018 v tých položkách v ktorých boli výraznejšie rozdiely medzi schváleným rozpočtom obce a skutočnosťou za toto obdobie.

 **Uznesenie č. 115/2018**

 **Obecné zastupiteľstvo Oľdza**

1. Schvaľuje vykonať 1. rozpočtové opatrenie - úpravu rozpočtu

Obce schváleného na rok 2018 v tých položkách príjmov a výdavkov, kde boli výraznejšie rozdiely medzi plánom a skutočnosťou.

1. Schvaľuje zahájiť rozpočtový rok 2019 rozpočtovým provizóriom.

**4. Vystúpenie hlavnej kontrolórky obce**

 Hlavná kontrolórka obce predniesla správu o kontrole vyberania správnych poplatkov za obcou vykonané úkony za rok 2018. Kontrolou neboli zistené žiadne pochybenia.

 **Uznesenie č. 116/2018**

 **Obecné zastupiteľstvo Oľdza**

 Berie na vedomie správu hlavnej kontrolórky o vyberaní správnych

 poplatkov obcou za rok 2018.

**5. Záver**

V tomto bode starosta obce , ktorý v nasledujúcich voľbách do orgánov samosprávy obcí sa rozhodol nekandidovať poďakoval odstupujúcemu obecnému zastupiteľstvu za doterajšiu aktívnu a plodnú prácu a poprial im do pracovného aj súkromného života veľa zdravia a úspechov a po malom pohostení rokovanie ukončil.

 Oľdza 06. novembra 2018 Ing. Tibor Mészáros

 starosta obce